stanford-oval/wikipedia huggingface dataset:
Brigham Youngin yliopisto
Kunniakoodi

Yliopiston yhteydet MAP-kirkkoon tulevat esiin myös opiskelijoita koskevassa kunniakoodissa, jota jokainen yliopistoon hyväksytty sitoutuu noudattamaan. Kyseessä on erittäin tiukka, monilla tavoin ainutlaatuinen kunniakoodi, jota vastaan rikkonut yleensä erotetaan yliopistosta. Kunniakoodi hyväksyttiin 1940-luvun lopulla, jolloin se vastasi sisällöltään useissa muissakin USA:n yliopistoissa noudatettavia kunniakoodeja. Se kielsi yleisesti ottaen vain akateemiseen maailmaan sopimattoman käytöksen opinnoissa, kuten tenteissä huijaamisen tai plagioinnin. 1960- ja 1970-luvulla kunniakoodia laajennettiin vastauksena useisiin Yhdysvaltain yliopistoihin levinneeseen opiskelijaliikehdintään ja hippi-ideologiaan. Nykyään yliopiston kunniakoodi vaatii opiskelijoilta rehellisyyttä, ahkeruutta ja tunnollisuutta, siveellistä käytöstä ja pukeutumista, pidättäytymistä alkoholista, huumeista, tupakasta, kahvista ja teestä (eli viisauden sanan noudattamista) sekä siveyttä. Esimerkiksi esiaviollinen seksi ja homoseksuaaliset teot johtavat erottamiseen yliopistosta. Aseen kantaminen yliopistoalueella on kielletty.
Vuonna 2007 BYU täsmensi kunniakoodin tulkintaa homoseksuaalisuuden suhteen. Homoseksuaalinen suuntautuminen ei sen mukaan ole este yliopistossa opiskelulle, sen sijaan moraaliton käytös on. Homoseksuaalien suhteen moraalittoman käytöksen raja on tosin vedetty tiukemmalle kuin heteroseksuaalien kohdalla. Kaikenlaiset hellyyden osoitukset, kuten suudelmat ja halaukset, on kielletty samaa sukupuolta olevien kesken (heteropareille ne on sallittu), samoin kuin seurustelu samaa sukupuolta olevan henkilön kanssa. Toiminta homojärjestössä tai homoseksuaalien oikeuksien julkinen edistäminen johtaa niin ikään erottamiseen yliopistosta. Myös ristiinpukeutuminen on kielletty.
Tiukkojen moraalimittapuidensa lisäksi Brigham Youngin yliopisto on tullut tunnetuksi myös korkeatasoisesta urheilustaan. Merkittävimmät joukkueet ovat koripallossa ja amerikkalaisessa jalkapallossa. Myös yliopiston kulttuurielämä on laaja ja monipuolinen.
BYU Utahin ulkopuolella

Provon lisäksi Brigham Youngin yliopistolla on yksikköjä myös Jerusalemissa, Lontoossa ja Pariisissa. Niiden tarkoituksena on, paitsi luoda tieteellistä yhteistyötä eri korkeakoulujen kanssa, myös mahdollistaa opiskelijoille oleskelu ulkomailla.
Brigham Youngin yliopistolla on kaksi sisaryliopistoa, BYU Havaiji ja BYU Idaho. Ne ovat hallinnollisesti riippumattomia Provosta, mutta samalla lailla MAP-kirkon hallinnoimia kuin BYU Provossa. Niitä koskee myös sama kunniakoodi.
Aiheesta muualla

Wikimedia Commonsissa on kuvia tai muita tiedostoja aiheesta .
Yliopiston virallinen kotisivu
BYU:n Harold B. Leen kirjaston virallinen kotisivu
BYU:n jatkokoulutussivut
Aiheesta muualla > BYU:n tiedekuntien kotisivut

BYU College of Biology and Agriculture (Arkistoitu – Internet Archive)
David O. McKay School of Education
Ira A. Fulton College of Engineering and Technology
BYU College of Family, Home and Social Sciences
BYU College of Fine Arts and Communications
BYU College of Health and Human Performance (Arkistoitu – Internet Archive)
BYU College of Humanities
J. Reuben Clark Law School (Arkistoitu – Internet Archive)
Marriott School of Management
BYU College of Nursing
BYU College of Physical and Mathematical Sciences
Aiheesta muualla > Muita yliopistoon liittyviä kotisivuja

Virallinen kotisivu yliopiston urheilusta (Arkistoitu – Internet Archive)
Brigham Young High Schoolin kotisivu
BYU-Idaho BYU:n sisaryliopisto Rexburgissa, Idahossa
BYU-Hawaii BYU:n sisaryliopisto Lā'iessa Havaijilla
LDS Business College (Arkistoitu – Internet Archive)
BYU High School Alumni
BYU Jerusalem
BYU Speeches - Yliopiston opiskelijoille pidettyjä puheita ja saarnoja
BYU Television - Yliopiston televisiokanava
Kirjaston sivut (Arkistoitu – Internet Archive)
Sharia4Belgium

Sharia4Belgium oli Belgiassa toiminut sharialakia maahan ajanut järjestö, joka virallisesti lakkautettiin vuonna 2012.
Sharia4Belgiumin perustaja on marokkolaissyntyinen Fouad Belkacem joka oli mukana perustamassa järjestöä Antwerpenissä vietettyään aikaansa lontoolaisessa moskeijassa.  Järjestö sai vaikutteita brittiläiseltä Islam4UK-järjestön perustajalta Anjem Choudaryltä
Vuonna 2010 Antwerpenin kaupunki teki valituksen Sharia4Belgiumista, sillä se oli häirinnyt Benno Barnardin luentoa Antwerpenin yliopistolla. Tapahtuneen jälkeen järjestön nettisivut katosivat luettavista. Sharia4Belgiumin vaikutusvalta kasvoi sen kieltämisen jälkeen. Kesäkuussa 2013 Antwerpenissä tuomittiin Sharia4Belgiumin puhemiehenä toiminut henkilö 18 kuukauden vankeuteen vihanlietsonnasta.
Belkacem ja 44 muuta Sharia4Belgiumin jäsentä todettiin vuonna 2015 syyllisiksi terrorismiin liittyneisiin rikoksiin. Belkacem sai 12 vuoden tuomion, muut 3-15 vuoden tuomiot, joista osa langetettiin ehdollisina. Useimmat (kuten Brian de Mulder) kuitenkin vastasivat syytteisiin poissaolevina, sillä heidän katsottiin olevan yhä taistelemassa tai kuolleina Syyriassa. Oikeudenkäynti oli aloitettu syyskuussa 2014. Belkacemilta poistettiin vuonna 2018 Belgian kansalaisuus, joten häntä odotti karkotus Marokkoon, jonka kansalainen hän myös oli.
Belkacemin todettiin värvänneen henkilöitä lähettääkseen näitä militanttiryhmiin, kuten Isikseen. Syyttäjän kuvauksen mukaan Belkacem oli aivopessyt järjestön toiminnassa nuoria miehiä luentojen ja sosiaalisen median välityksellä. Belkacem kiisti saamansa syytteet, mutta osa todistajista syytti häntä indoktrinoinnistaan. Lehdistölle suuntaamassaan avoimessa kirjeessä Belkacem väitti, ettei koskaan värvännyt, yllyttänyt tai lähettänyt taistelijoita Syyriaan. Eräs Sharia4Belgiumin korkean profiilin jäsen oli Jejoen Bontinck, joka tuomittiin 40 kuukauden ehdolliseen rangaistukseen. Hän oli noussut otsikoihin, kun hänen isänsä oli matkustanut Syyriaan ja hakenut poikansa kotiin. Isä toimi myöhemmin syyttäjän todistajana ja kertoi järjestön vetäneen puoleensa teini-iän kuohuissa olleita nuoria. Järjestössä toimi myös Abdelmajid Gharmaoui, joka lähti Syyriaan lokakuussa 2012.
Vuonna 2015 Belgian terrorismin vastainen yksikkö vahvisti, että Sharia4Belgiumin sekä Isossa-Britanniassa, Ranskassa, Alankomaissa ja Espanjassa olleiden toimijoiden välillä oli yhteydet. Yhdistävänä tekijänä näiden toimijoiden välillä kerrottiin olleen erään brittisaarnaajaan, jota ei lakisyistä voitu nimetä. Belgiassa oli yksi väkilukuun suhteutettuna suurimmista jihadistien määristä Euroopassa. Tiedustelupäällikkö Jaak Raes piti osasyynä tähän Sharia4Belgiumin käymää kampanjaa taistelijoiden värväämiseksi.
Spanish Wells

| Spanish Wells |
| --- | --- |

 fiSpanish Wells 
 25°32′46″N, 76°45′40″W 
Valtio:  Bahama
Korkeus merenpinnasta:  8  m
Väestö
Väkiluku (2010):  1 551
Spanish Wells on pieni kaupunki St. George's Cayn ja Russellin saarilla Bahamalla. Se sijaitsee Eleutheran saaren edustalla. Kaupungin asukasluku on 1 551. Kaupungin saaret on yhdistetty toisiinsa sillalla.
Spanish Wellsin talous perustuu pitkälti kalastukseen. Saarien pienen koon vuoksi asukkaat eivät käytä autoja, vaan matkustavat joko kävellen tai golfkärryillä. Kaupungin nimi tulee kahdesta kaivosta, jotka espanjalaiset kaivoivat saarelle kauppalaivastoaan varten. Vuonna 1648 Bermudalta lähtöisin olevat siirtolaiset ajoivat karille Eleutheran lähellä. He asuttivat Eleutheran, mutta pian heidän yhteisö jakautui ja osa muutti St. George's Caylle.
Aiheesta muualla

Spanish Wells (Arkistoitu – Internet Archive)
Bahaman alueet
Acklins
Berrysaaret
Bimini
Black Point
Cat Island
Crooked Island
Etelä-Abaco
Etelä-Andros
Etelä-Eleuthera
Exuma
Freeport
Grand Cay
Green Turtle Cay
Harbour Island
Hope Town
Itä- Grand Bahama
Inagua
Keski-Abaco
Keski-Andros
Keski-Eleuthera
Long Island
Länsi- Grand Bahama
Mangrove Cay
Mayaguana
Moorensaari
New Providence
Pohjois-Abaco
Pohjois-Andros
Pohjois-Eleuthera
Ragged Island
Rum Cay
San Salvador
Spanish Wells
Soralaavu

Soralaavu on rakennelma, joka on tarkoitetu kanalinnuille mahdollistamaan jauhinkivien saannin talvella. Se on katos, jonka alle on laitettu jauhinkiviä ja viljaa esimerkiksi metsolle ja teerelle. Kanalinnut ja jotkut muutkin lintulajit tarvitsevat kovan siemen- ja neulasravinnon jauhamiseksi kupuunsa kovia jauhinkiviä. Monesti ne etsivätkin niitä hiekkateiltä ja niiden pientareilta. Sopivin kanalinnuille tarjottava kivilaji on seulottu kvartsikivi, joka on raekooltaan 2-4 mm. Soralaavuja rakentavat yleensä riistanhoitoyhdistykset.
Sorainen

Sorainen on sukunimi, joka on muun muassa seuraavilla suomalaisilla henkilöillä:
Anna Sorainen (o.s. Savela) (s. 1972), televisiotoimittaja ja -juontaja, yrittäjä ja viestintäkonsultti
Eeva-Liisa Sorainen (e. Mölsä) (s. 1957), kuvanveistäjä ja keraamikko
Elina Sorainen (1943–2017), keraamikko
Kalle Sorainen (e. Sandelin) (1893–1983), opettaja, filosofi ja kirjallisuuden tutkija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Smokkimies

| Smokkimies> The Tuxedo |
| --- | --- |

Ohjaaja:  Kevin Donovan
Käsikirjoittaja:   Michael J. Wilson  Michael J. Leeson  Phil Hay  Matt Manfredi 
Tuottaja:   Adam Schroeder  John H. Williams 
Säveltäjä:   Christophe Beck  John Debney 
Kuvaaja:  Stephen F. Windon
Leikkaaja:  Craig Herring
Pääosat:   Jackie Chan  Jennifer Love Hewitt 
Valmistustiedot
Valmistusmaa:   Yhdysvallat
Tuotantoyhtiö:  Blue Train Productions DreamWorks SKG Parkes/MacDonald Productions Vanguard Films
Levittäjä:  DreamWorks Pictures
Ensi-ilta:   27. syyskuuta 2002
Kesto:  98 min
Alkuperäiskieli:  englanti, kantoninkiina
Budjetti:  60 000 000 $
Tuotto:  104 391 623 $
Aiheesta muualla
IMDb 
Elonet
AllMovie
Infobox OKNimi-testi OK: 
Smokkimies (engl. The Tuxedo) on vuonna 2002 ensi-iltansa saanut Kevin Donovanin ohjaama yhdysvaltalainen toimintakomedia. Elokuvan pääosissa esiintyvät Jackie Chan, Jennifer Love Hewitt, Jason Isaacs, Debi Mazar, Ritchie Coster ja Peter Stormare. Elokuva oli taloudellinen menestys.[lähde? ]
Rooleissa

| 0 | 1 | 2 |
| --- | --- | --- |
|  Jackie Chan  | … |  Jimmy Tong   |
|  Jennifer Love Hewitt  | … |  Del Blaine   |
|  Jason Isaacs   | … |  Clark Devlin   |
|  Debi Mazar  | … |  Steena   |
|  Ritchie Coster  | … |  Dietrich Banning   |
|  Peter Stormare  | … |  Dr. Simms   |
|  Mia Cottet  | … |  Cheryl   |
|  Romany Malco  | … |  Mitch   |
|  Daniel Kash  | … |  Rogers   |
|  Boyd Banks a  | … |  Kells   |
|  Bob Balaban  | … |  Vic   |
|  Christian Potenza  | … |  Joel   |
|  Scott Wickware  | … |  Wallace   |
|  Karen Glave  | … |  Randa   |
|  Scott Yaphe  | … |  Gabe   |
|  Jordan Madley  | … |  Holly   |
|  James Brown  | … |  oma itsensä   |
|  Paul Bates  | … |  Lundeen   |
Aiheesta muualla

Smokkimies Internet Movie Databasessa (englanniksi)
Smokkimies Elonet.
Shari Shattuck

| Shari Shattuck> Henkilötiedot |
| --- | --- |
Syntynyt: 18. marraskuuta 1960 (ikä 63) Atlanta, Georgia, Yhdysvallat
Näyttelijä
Aktiivisena:  1983–
Aiheesta muualla
Viralliset kotisivut
IMDb 
Shari Shattuck (s. 18. marraskuuta 1960 Atlanta, Georgia, Yhdysvallat) on yhdysvaltalainen näyttelijä ja kirjailija.
Shattuck on näytellyt muun muassa televisiosarjassa Tunteita ja tuoksuja (1996–1999) ja elokuvassa Vaarallisella alueella (1994). Vuonna 1980 hän esiintyi miestenlehti Playboyn kansityttönä. 2000-luvulla Shattuck on keskittynyt kirjalliseen tuotantoonsa. Hänen ensimmäinen romaaninsa Loaded ilmestyi vuonna 2003. Hän on kirjoittanut myös näytelmiä.
Shattuck oli vuosina 1990–2002 naimisissa näyttelijä Ronn Mossin kanssa, ja heillä on kaksi tytärtä (s. 1994 ja 1998). Hän on näyttelijä Shawna Shattuckin pikkusisko.
Romaanit

Loaded (2003)
Lethal (2005)
The Man She Thought She Knew (2006)
Eye of the Beholder (2007)
Speak of the Devil (2008)
Shareware

Shareware on tietokoneohjelma, joka on ladattavissa ja käytettävissä maksuttomasti tietyin ehdoin tai rajoituksin. Tyypillisesti kyseessä on maksullisen ohjelman markkinoimiseksi tarjottava kokeiluversio, jota saa käyttää ilmaiseksi jonkin aikaa tai karsituin ominaisuuksin (esimerkiksi tallennusmahdollisuuksia on rajoitettu tai ohjelman käynnistymistä joutuu odottamaan tavanomaista kauemmin). Jos käyttöä halutaan jatkaa kokeiluajan jälkeen tai ottaa käyttöön kaikki ominaisuudet, ohjelma on rekisteröitävä esimerkiksi maksullisella avainkoodilla. Kaikissa shareware-ohjelmissa ei ole teknisiä rajoitteita, vaan ilmaiskäytön rajat asetetaan vain lisenssiehdoissa. Ohjelma voi myös muistutella käyttäjää siitä, että kyseessä on kokeiluversio, joka pitäisi rekisteröidä. Tällöin kyseessä on sharewaren alatyyppi nagware.
Sharewaren suomenkieliseksi vastineeksi on tarjottu termejä maksullinen julkisohjelma ja osuusohjelma.
Aiheesta muualla

Kuvia tai muita tiedostoja aiheesta Shareware Wikimedia Commonsissa
Sohvi Halonen

| Sohvi Halonen> Henkilötiedot |
| --- | --- |
Syntynyt: 3. syyskuuta 1861 Lapinlahti
Kuollut: 17. lokakuuta 1920 (59 vuotta) Lapinlahti
Kansalaisuus:  Suomi
Ammatti:  tekstiilitaiteilija, kasvivärjääjä ja näytelmäkirjailija
Kirjailija
Tuotannon kieli: suomi
Aiheesta muualla
Löydä lisää kirjailijoitaKirjallisuuden teemasivulta
Sohvi Halonen (3. syyskuuta 1861 Lapinlahti – 17. lokakuuta 1920 Lapinlahti) oli suomalainen Halosen taiteilijasukuun kuulunut tekstiilitaiteilija, kasvivärjääjä ja näytelmäkirjailija.
Sohvi Halosen vanhemmat olivat talollinen Olli Halonen (1832–1914) ja Vilhelmiina Uotinen (1840–1913). Hänen veljiään olivat urkuharmonitehtailija Aapeli Halonen, taidemaalari Pekka Halonen ja taidemaalari Antti Halonen.
Sohvi Halonen toimi kutojana ja pitokokkina ja hän suunnitteli seinävaatteiden malleja. Hän kirjoitti myös satuja ja näytelmiä muun muassa Naisten Ääni-lehteen. Hän perusti myös tytöille Yöpykkä -yhdistyksen joka järjesti heille nuoritoimintaa.
Näytelmiä

Nimimerkillä Ulla Synkkälä:
Mannilan kasvitarha : näytelmä yhdessä näytöksessä. Martta-yhdistyksen kirjasia. Martta-yhdistys, Helsinki 1913.
Siikajokilaakson kansallispuku

Siikajokilaakson kansallispukuja on kaksi; naisen puku ja miehen puku. Puvut ovat pohjoispohjanmaalaisia.
Siikajokilaakson naisen kansallispuku > Puvun ensimmäinen versio

Toini-Inkeri Kaukonen kokosi puvun Siikajokilaakson kansallispukutoimikunnan toimeksiannosta vuonna 1957. Pukualueeseen kuuluvat Kestilä, Pulkkila, Piippola, Paavola, Pyhäntä, Rantsila, Revonlahti ja Siikajoki.
Mustapohjaisen kelta-punaraitaisen hamekankaan esikuva on mukaan Pyhännön Perukan kylästä saatu puuvillainen hametilkku, joka oli pohjaväriltään sininen mutta muistitiedon mukaan vaihdettiin myös vaihtoehtoisesti mustaksi. Alkuperäisen hameen tiedettiin olleen muun muassa vihkihameena. Liivi on pitkähkö ja sen malli on rantsilalaisen perimätiedon mukainen. Valkoisessa esiliinassa on pohjalaista reikäommelta. Luonnonvalkean violetilla kirjaillun tykkimyssyn ja sen nyplätyn pitkin malli on Kestilästä kauppias Mannermaan kokoelmista. Avainkoukun mallit olivat Pyhännältä ja Paavolasta, liivin kiinnityssolki on muotoiltu avainkoukusta. Kaukosen 1957 kokoaman puvun ohjeita ja tarvikkeita myy Suomen Perinnetekstiilit Oy (Arkistoitu – Internet Archive).
Siikajokilaakson naisen kansallispuku > Puvun toinen versio

Pukua ei ole tarkistettu mutta sitä on tehty 1980-luvulta lähtien kansanomaisemmilla työtavoilla ja kaavoilla. Ohjeita ja tarvikkeita myy TaitoShop Maakari Puku on seuraavanlainen:
Päähine on Tykkimyssy, joka on luonnonvalkoinen ja siihen on tehty kirjailut himmeänpunaisella. Pitsi on nyplätty.
Paita on pellavaa tai puolipellavaa, malliltaan väljä ja yksinkertainen eikä siinä ole etuhalkiota. Rannekkeet suljetaan lankanapilla. Paita on samanlainen kuin Pyhäjokialueen naisen puvussa.
Liivi on pitkähkö ja joko musta tai sininen. Takakappaleella on kookkaat körtit ja kiinnityssolki on muotoiltu avainkoukusta. Vuori on pellavaa.
Hame on musta- tai sinipohjainen kelta-punaraitainen hame, jonka malli on saatu Pyhännän Perukan kylästä.
Esiliina on yksinkertainen valkoinen esiliina (ilman reikäommelta) ommellaan samasta kankaasta kuin paita.
Asusteita ovat avainkoukku ja emännän avain, joiden mallit ovat Pyhännältä ja Paavolasta. Puvun kanssa voi käyttää luonnonvalkoista, mustaa tai muuta puvun väreihin sopivaa silkkihuivia. Sukat ovat yksinkertaiset ja valkoiset. Jalkineet ovat mustat nauha- tai solkikengät, avokkaat tai nahanväriset lipokkaat.
Siikajokilaakson miehen kansallispuku

Toini-Inkeri Kaukonen kokosi puvun Siikajokilaakson kansallispukutoimikunnan toimeksiannosta vuonna 1960. Pukualueeseen kuuluvat Kestilä, Pulkkila, Piippola, Paavola, Pyhäntä, Rantsila, Revonlahti ja Siikajoki. Puku on seuraavanlainen:
Harmaat tai luonnonmustat pitkät luukkuhousut; kaava Etelä-Pohjanmaan puvusta (Arkistoitu – Internet Archive). Paidan malli Alahärmästä, samanlainen paita kuuluu Etelä-Pohjanmaan miehen mallipukuun ja Keski-Pohjanmaan eli Kaustisen miehen mallipukuun. Liivin kaava Alahärmän liivistä, samanlainen liivi mutta eri värisenä kuuluu Etelä-Pohjanmaan miehen mallipukuun. Kaksi vaihtoehtoista liivin raidoitusmallia Piippolasta. Harmaa tai luonnonruskea röijynuttu, jonka kaava Etelä-Pohjanmaan puvusta. Kangaspuissa kudottu raitavyö, jonka malli Pulkkilasta . Vaihtoehtoisesti helavyö, jonka malli Mannermaan museosta Kestilästä, samoin liivin ja takin metallinappeihin ja solkeen. Kengät mieluimmin nauhapieksut pauloineen, päähineet kuten Keski-Pohjanmaan miehen puvussa. (Arkistoitu – Internet Archive) Kenkinä voi käyttää myös mustia nauhakenkiä.
Aiheesta muualla

Suomalaiset kansallispuvut: Siikajokilaakson naisen kansallispuku (Arkistoitu – Internet Archive)
Kirjastovirma: Siikajokilaakson kansallispuku (Arkistoitu – Internet Archive)
Kansallispuvussa: Siikajokilaakso
Sharice Davids

| Sharice Davids |
| --- | --- |

Yhdysvaltain edustajainhuoneen jäsen Kansasin 3. vaalipiiristä
 3. tammikuuta 2019 -  
Edeltäjä:  Kevin Yoder
Henkilötiedot
Syntynyt: 22. toukokuuta 1980 (ikä 44) Frankfurt am Main, Hessen, Saksa
Ammatti:  lakimies, poliitikko
Tiedot
Puolue:  demokraatit
Aiheesta muualla
www.shariceforcongress.com
Sharice Davids (s. 22. toukokuuta 1980) on yhdysvaltalainen juristi ja  kansasilainen poliitikko. Hänet valittiin välivaaleissa 2018 Yhdysvaltain kongressin alahuoneeseen.
Davids kuuluu winnebagojen alkuperäiskansaan.
Davids on suorittanut 2009 Juris Doctor -tutkinnon Cornellin yliopiston oikeustieteellisessä tiedekunnassa.
Davids on kilpaillut vapaaottelijana. Hän on avoimesti lesbo.
Aiheesta muualla

Haastattelu Guardianissa (englanniksi)
Sixpence None the Richer

| Sixpence None the Richer |
| --- | --- |
 Sixpence None the Richer esiintymässä Indonesiassa vuonna 2013
Tiedot
Toiminnassa:  1992–
Kotipaikka:  Teksas, Yhdysvallat
Laulukieli:  englanti
Jäsenet:  Leigh Nash, laulu   Matt Slocum, kitara, sello   Justin Cary, basso   Rob Mitchell, rummut  
Infobox OKNimi-testi OK: 
Sixpence None the Richer on yhdysvaltalainen pop-/rockyhtye, jonka aktiivivuodet sijoittuivat 1990-luvun alusta vuoteen 2004, kunnes yhtye aktivoitui uudestaan 2008. Jäseniä ovat olleet laulaja ja ainoa naisjäsen Leigh Bingham Nash sekä Matt Slocum, Sean Kelly, Justin Carry, Jerry Dale McFadden, Dale Baker ja Rob Mitchell.
Yhtyeen debyyttialbumi The Fatherless & the Widow julkaistiin vuonna 1994 ja toinen, This Beautiful Mess, vuonna 1995. Yhtyeen kolmas albumi, Sixpence None the Richer, julkaistiin vuonna 1997. Siltä julkaistu single, ”Kiss me”, nousi maailmanlaajuiseksi hitiksi ja myi kultaa. Kappaleen voi kuulla elokuvissa Sinussa on se jokin ja Not Another Teen Movie. Monet ovat tehneet kappaleesta coverversion, muun muassa Avril Lavigne. Sixpence None the Richerin toiseksi suureksi hitiksi nousi ”There She Goes”, joka on cover The La'sin kappaleesta.
Vuonna 2002 julkaistiin Sixpence None the Richerin neljäs pitkäsoitto, Divine Discontent. Yhtyeen kokoelmalevy The Best Of Sixpence None The Richer julkaistiin vuonna 2004.
Yhtye ilmoitti hajoavansa vuonna 2004. Tämän jälkeen perustajajäsenet Leigh Bingham Nash ja Matt Slocum ovat luoneet uraa omilla tahoillaan. Nash julkaisi sooloalbumin elokuussa 2006 ja Slocum perusti uuden yhtyeen.
Vuonna 2008 Sixpence None The Richer aktivoitui taas, kun Leigh ja Matt palasivat takaisin yhteen. He julkaisivat jo samana vuonna joululevyn The Dawn Of Grace. Strange Conversationiksi alun perin nimetyn seuraavan albumin oli tarkoitus ilmestyä vuonna 2010, mutta ongelmat levy-yhtiön kanssa viivyttivät julkaisua. Albumi ilmestyi lopulta kesällä 2012 nimellä Lost in Transition.
Diskografia > Studioalbumit

The Fatherless & the Widow (1994)
This Beautiful Mess (1995)
Sixpence None the Richer (1997)
Divine Discontent (2002)
The Dawn of Grace (2008)
Lost in Transition (2012)
Palkinnot > Dove-palkinto

| Vuosi | Palkinto | Tulos |
| --- | --- | --- |
| 2000 | Vuoden yhtye | Palkittu |
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen virallinen kotisivu
Rolling Stonen julkaisema laajempi Sixpence None the Richer -diskografia (Arkistoitu – Internet Archive)
Senses Failin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 8 |  |
| ↙Kokoelmat | 1 |  |
| ↙EP:t | 3 |  |
| ↙Singlet | 11 |  |
| ↙Musiikkivideot | 16 |  |
Senses Fail on yhdysvaltalainen pop-punk- ja post-hardcoreyhtye New Jerseystä. Yhtyeen perustajajäsenenä voidaan pitää Buddy Nielseniä, joka etsi internetin avulla jäseniä tulevaan yhtyeeseensä. Rumpuja soittava Dan Trapp luki Buddyn kirjoittaman artikkelin netistä, ja kiinnostui mahdollisesta yhteistyöstä. Tuolloin Dan oli vasta 15-vuotias. Trapp kutsui mukaansa myös kitaraa soittavat ystävänsä Dave Millerin sekä Garrett Zablockin. Myöhemmin bassoa soitteleva Mike Glita yhtyi kokoonpanoon.
Studioalbumit

Let It Enfold You (2004)
Still Searching (2006)
Life Is Not a Waiting Room (2008)
The Fire (2010)
Renacer (2013)
Pull the Thorns from Your Heart (2015)
If There Is Light, It Will Find You (2018)
What The Thunder Said, Hell Is In Your Head (2020)
Kokoelmat

Follow Your Bliss: The Best of Senses Fail (2012)
EP:t

From the Depths of Dreams (2002)
Senses Fail / Man Overboard (2015)
In Your Absence (2017)
Singlet

Buried a Lie (2005)
Rum Is for Drinking, Not for Burning (2005)
Calling All Cars (2006)
Can't Be Saved (2007)
Family Tradition (2008)
Mi Amor (2013)
The Importance of the Moment of Death (2015)
Lost and Found (2016)
Jets to Peru (2017)
Double Cross (2017)
Gold Jacket, Green Jacket… (2018)
Musiikkivideot

| Vuosi | Kappale | Ohjaaja(t) |
| --- | --- | --- |
| 2003 | "Bloody Romance" | Lisa Brown |
| 2003 | "One Eight Seven" (live) | Lisa Brown |
| 2004 | "Buried a Lie" | Lisa Brown |
| 2005 | "Rum Is for Drinking, Not for Burning" | Christopher Mills |
| 2006 | "Calling All Cars" | Jay Martin |

| 2007 | "Can't Be Saved" | Matt Bass |
| 2007 | "The Priest and the Matador" | Daryl Goldberg |
| 2008 | "Family Tradition" | Zach Merck |
| 2010 | "Life Boats" (live) | Lisa Brown |
| 2011 | "New Year's Eve" | Lisa Brown |
| 2011 | "The Fire" | Richard Borge |
| 2013 | "Mi Amor" | Behn Fannin |
| 2013 | "Between the Mountains and the Sea" | Markus Lundqvist |
| 2015 | "The Importance of the Moment of Death" | Max Moore |
| 2017 | "Jets to Peru" | Michael Higgs & Marlon Brandope |
| 2018 | "Gold Jacket, Green Jacket..." |  |